Document ID: 32007D0067

32007D0067
L 032/164
SLUŽBENI LIST EUROPSKE UNIJE
18.12.2006.
ODLUKA KOMISIJE
od 18. prosinca 2006.
kojom se državama članicama omogućuje produženje privremenih odobrenja dodijeljenih za novu aktivnu tvar tritosulfuron
(priopćena pod brojem dokumenta C(2006) 6573)
(Tekst značajan za EGP)
(2007/67/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 8. stavak 1. podstavak četvrti,
budući da:
(1)
U skladu s člankom 6. stavkom 2. Direktive 91/414/EEZ, u lipnju 2001. Njemačka je od poduzeća BASF AG zaprimila zahtjev za uvrštenje aktivne tvari tritosulfurona u Prilog I. Direktivi 91/414/EEZ. Odlukom Komisije 2002/268/EZ (2) je potvrđeno da je dokumentacija cjelovita, odnosno da općenito udovoljava zahtjevima za podacima i informacijama iz Priloga II. i III. toj Direktivi.
(2)
Potvrda cjelovitosti dokumentacije bila je potrebna kako bi se omogućilo da države članice daju privremena odobrenja sredstvima za zaštitu bilja koja sadrže predmetne aktivne tvari za razdoblja do najviše tri godine, ujedno udovoljavajući uvjetima utvrđenima člankom 8. stavkom 1. Direktive 91/414/EEZ, a posebno uvjetima koji se odnose na detaljnu procjenu aktivne tvari i sredstava za zaštitu bilja u smislu zahtjeva predviđenih tom Direktivom.
(3)
Za te su aktivne tvari procijenjeni učinci na ljudsko zdravlje i okoliš u skladu s odredbama članka 6. stavka 2. i stavka 4. Direktive 91/414/EEZ, za upotrebe koje je predložio podnositelj zahtjeva. Država članica izvjestiteljica Komisiji je podnijela nacrt izvješća o procjeni dana 5. rujna 2002.
(4)
Nakon što je država članica izvjestiteljica podnijela nacrt izvješća o procjeni, utvrđeno je kako podnositelj zahtjeva mora podnijeti dodatne informacije te kako država članica izvjestiteljica mora proučiti te informacije i dostaviti svoju ocjenu. Stoga je pregled dokumentacije još u tijeku i nije moguće dovršiti procjenu unutar vremenskog okvira koji je predvidjela Direktiva Vijeća 91/414/EEZ.
(5)
Dosadašnjom procjenom nije uočen niti jedan razlog za trenutačnu zabrinutost, državama članicama treba omogućiti produženje privremenih odobrenja za sredstva za zaštitu bilja koja sadrže predmetne aktivne tvari za razdoblje od 24 mjeseca u skladu s odredbama članka 8. Direktive 91/414/EEZ, te tako omogućiti nastavak pregleda dokumentacije. Očekuje se da će proces procjene i donošenja odluke u vezi s odlukom o mogućem uvrštenju tritosulfurona u Prilog I. biti dovršen u roku od 24 mjeseca.
(6)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Države članice mogu produžiti privremena odobrenja za sredstva za zaštitu bilja koja sadrže tritosulfuron na razdoblje koje nije dulje od 24 mjeseca od dana donošenja ove Odluke.
Članak 2.
Ova je Odluka upućena državama članicama.
Sastavljeno u Bruxellesu 18. prosinca 2006.

Labels: 0
3
15
6